કોઈને પૂછ્યા વગર તેમના ફોટા પાડવા અને તે પછી ફેસબુક, ટ્વિટર, ઇન્સ્ટાગ્રામ, વૉટ્સઅપ પર મૂકવા તે પણ અયોગ્ય છે અને કાયદેસર કાર્યવાહી પણ થઈ શકે છે. આથી તેનાથી ચેતજો. તમારી પૉસ્ટ પર આવકવેરા ખાતાની પણ નજર હોય છે. એટલે તમારી સંપત્તિ, તમારા નાણાંની શક્તિનું વરવું પ્રદર્શન ટાળજો. ઉપરાંત સોશિયલ મિડિયા પર કોઈની પૉસ્ટ પર તમે અસંમત હો અને તમારે તમારા વિચારો વ્યક્ત કરવા હોય તો નમ્ર અને સંયમિત ભાષામાં વિરોધ વ્યક્ત કરજો. દલીલ બહુ લંબાતી લાગે અને સામેવાળી વ્યક્તિ પોતાના વિચારો પર મક્કમ હોય તો તેને જવાબ આપી દેખાડી દેવા માટે સતત દલીલો કર્યા ન રાખો. તેનાથી તમારા સંબંધો બગડી શકે છે. સંબંધોના ભોગે વિરોધ ન કરશો.